kardosdrur/scandi-wiki huggingface dataset:
Jullerup Færgeby

Jullerup Færgeby er en dansk tv-julekalender i 24 afsnit. Den blev udsendt første gang på DR i december 1974 og genudsendt fire gange siden. Serien har dukker i hovedrollerne ligesom flere andre af DRs julekalendere havde i de år.

Ved første udsendelse var afsnittene på 15-18 minutter hver, men ved genudsendelsen i 1982 blev en ny julekalender, Avisen, imidlertid hæftet foran. Bindeleddet mellem de to julekalendere var, at aviserne skulle med færgen til Jullerup Færgeby. De to julekalendere er siden genudsendt sammen i 1990 og 1997, mens Jullerup Færgeby blev sendt alene i 2014 på DR's børnekanal DR Ramasjang.

Handling 
Julekalenderen foregår i den lille havneby Jullerup Færgeby. Børnene Anton, Kaja og Knud bor i fyrtårnet, men hver dag ror de ind til byen for at hygge sig med Vera og tilflytteren Jonas, kaldet 44. De finder et skattekort med en underlig remse, og støttet af den gamle kaptajn Guus går de på jagt i byen efter skatten.

Skattejagten bliver dog ikke helt nem, for dels skal dagligdagens og julens pligter jo også passes, og dels er skattekortets remse mildest talt svær at gennemskue:

Ansigtet vendt mod den vaklende ost
tog jeg den tredie regnet fra ost.
Syv tommer nede er godt begyndt
skrinet er spækket med stormfuglens yndt.

En af de mindeværdige ting er, at Anton revner sine bukser i alle afsnit på nær det sidste.

Besætning 
 Producer: Per G. Nielsen
 Instruktør: Peter Nielsen
 Manuskript: Asger Pedersen, Jesper Klein, Hanne Willumsen og Finn Bentzen

Stemmer 
 Poul Thomsen – Kaptajn Gus
 Sanne Brüel – Kaja / Magda / Tobisen
 Claus Ryskjær – Anton / Fyrmester Holm / Kranfører Thorkild / Lodsen Ludvig Lohart
 Hanne Willumsen – Knud
 Jesper Klein – Jonas "44" / Færgemand / Kalle Kulmule / Mary
 Helle Hertz – Emma / Vera 
 Birgit Brüel – Grace
 Lasse Lunderskov – Jens Peter Bus

Se også 
 Yallahrup Færgeby – en voksen-julekalender fra 2007 på DR2, der er inspireret af Jullerup Færgeby.
 Børnenes U-landskalender

Eksterne henvisninger 
 
 

Børneserier fra Danmark
Børnenes U-landskalender
Dukkefilm
Tv-julekalendere
Danske tv-serier fra 1970'erne
Pyramidetal

Et pyramidetal er en talrække, der angiver hvor mange sten der skal til at bygge en pyramide med et bestemt antal lag. Det kan referere til forskellige talrækker alt efter hvilken form pyramiden har, antallet af sider. Således taler man normalt om pyramidetal for trekantede (tetraedre) og firkantede pyramider.

Trekant-pyramidetal 

Det er muligvis mere korrekt at kalde disse tal for tetraedertal eftersom det er en beregning på tetraeder, men de går oftest under betegnelsen pyramidetal på dansk hvor man ikke skelner navnet.

Det n'te tal udregnes ved at lægge de n første trekanttal sammen. Definitionen kan således skrives:

De første tal i rækken er:

1, 4, 10, 20, 35, 56, 84, 120, 165, 220, 286, 364, 455, 560, 680, 816, 969, ...

Tetraedertal kan ses som en udvidelse af trekanttal (to dimensioner) til tre dimensioner. Se billedet til højre.

Kvadrat-pyramidetal 

Det n'te tal udregnes ved at lægge de n første kvadrattal sammen. Definitionen kan således skrives:

De første tal i rækken er:

1, 5, 14, 30, 55, 91, 140, 204, 285, 385, 506, 650, 819, ...

Andre pyramider 

Talrækken kan udregnes for en pyramide med et vilkårligt antal sider.

Heltalsfølger
561 (tal)

{| border=1 style="float: right; border-collapse: collapse;"
|Kardinaltalfemhundredeogenogtres
|-
|Ordinaltalfemhundredeogenogtresindstyvende
|-
|Faktorer
|-
|Divisorer1, 3, 11, 17, 33, 51, 187, 561
|-
|RomertalDLXI
|-
|Binær værdi1000110001
|-
|Oktal værdi1061
|-
|Hexadecimal værdi231
|}

561 (Femhundredeogenogtres) er:
 Det naturlige tal efter 560, derefter følger 562
 Et heltal
 Det første Carmichaeltal. 561 er således pseudoprimisk relativt til ethvert heltal a, der er indbyrdes primisk med 561, men 561 er ikke et primtal idet 

Bestemte tal
Matas

Matas A/S () er en dansk butikskæde grundlagt i 1949. Kæden består af 291 butikker over hele landet, omsætter for omkring 4,16 milliarder kroner årligt (2020) og har 2.100 medarbejdere. Butikskæden blev børsnoteret i juni 2013.

Matas er en sammenskrivning af MATerialisternes AktieSelskab. Butikkerne, der i gamle dage blev kaldt materialisthandeler, sælger parfume, kosmetik, personlige pleje-produkter, naturmedicin og håndkøbsmedicin samt diverse rengørings- og husholdningsartikler. 

Materialistbranchens historie går tilbage til 1800-tallet, hvor man gik til materialisten for at købe kemikalier, foderstoffer, fotoartikler, vaskepulver, urter og krydderier. Mange materialister forhandlede desuden cremer, hårvand, barbersprit og skintonic, som de selv blandede.
Det første år solgte Matas A/S for 537.000 kroner, men måtte dog notere et underskud på 24,50 – det første og eneste underskud i selskabets historie.

1967
Stribedesignet blev udviklet, og de første flaskevarer med striber på så dagens lys. Det var bl.a. skintonic, ansigtsvand og fugtighedslotion. Der var nu over 150 materialister med i selskabet.
 
1974
Vital Shoppen blev introduceret som resultat af den helsekostbølge, der skyllede ind over Europa. 

Kæden blev frem til 2007 drevet som frivillig kæde, hvor den enkelte butik var ejet af en selvstændig materialist. Hver butik ejede én aktie i Matas A/S. Matas A/S, der ligger i Allerød ved København, beskæftiger omkring 150 ansatte og fungerede frem til 2007 som indkøbs- og markedsføringsselskab for alle landets Matas-forretninger. 
Selskabet står således også for produktion af et omfattende sortiment af egne varer – der under et kaldes 'de stribede fra Matas', ligesom det står for videre- og efteruddannelse af butikspersonalet. 

Butikkerne er placeret på hovedstrøg, gågader og i butikscentre over hele landet – i de fleste større byer med flere butikker.

På et aktionærmøde i maj 2006 besluttede et flertal på at takke ja til et købstilbud fra investeringsselskabet Capital Partners på 5,2 milliarder kroner. Med andre ord fik hver aktionær knap 1,8 millioner kroner ud af salget.

Den 28. februar 2007 overgik Matas til en ny ejerstruktur. Størstedelen af butikkerne indgik i en kapitalkæde, hvor CVC Capital Partners havde aktiemajoriteten. De privatejede butikker samarbejdede fortsat med Matas A/S om levering af Stribevarer og fælles kampagner.

Matas åbnede i efteråret 2010 sin nye kundeklub Club Matas, der allerede ved årsskiftet havde opnået et medlemstal på 400.000.

28. juni 2013 børsnoteres Matas på Fondsbørsen (OMX Nasdaq Copenhagen) og får 12.000 nye medejere i form af primært danske aktionære.

10. januar 2014 sælger storaktionæren CVC Capital Partners sine aktier for 216 millioner dollars.

I 2016 var medlemstallet i Club Matas på 1,6 millioner og tre ud af fire kvinder i Danmark mellem 18 og 60 år er medlem.

14. januar 2019 mister Matas sin sidste storaktionær, da Kirkbi Invest reducerer deres ejerandel til 4,97 procent og kommer under grænsen 5 procent.

Eksterne henvisninger 
 Matas' hjemmeside

Noter 

Materialistkæder i Danmark
Etableret i 1949
OMX Copenhagen Mid Cap
CVC Capital Partners
Atyopsis

Atyopsis moluccensis – danske navne; parabol-reje, bjerg-reje, vifte-reje, radar-reje – er en af adskillige arter i slægten Atyopsis. Rejerne lever af at filtrere vandet. Rejerne er 7-13 cm lange og de bliver solgt til anvendelse i ferskvandsakvarier. De er harmløse overfor fisk, da de har vifter i stedet for kløer.

I naturen spiser de fytoplankton og zooplankton, men i akvarier kan de spise algepiller, dafnier, nyklækkede saltsøkrebs og de spiser villigt almindeligt flagefoder.

Rejerne kan mange gange ses sidde og filtrere ved indblæsning og udblæsning ved akvariepumperørene. Rejerne skifter ofte "ham" og "hamskiftet" er ofte induceret af vandskift. Efter at have smidt et "ham", gemmer den sig en uges tid, indtil dens exoskelet er blevet hårdt.
I hvert fald nogle arter kan skifte farve mellem rød og grå.

Ægte rejer
Akvariedyr
Tøndermarsken

Tøndermarsken i det sydvestlige Sønderjylland er med cirka 2.500 ha. Danmarks største sammenhængende engområde. Marsklandet har et rigt fugleliv og en meget varieret flora. I Margrethe Kog er der en saltvandssø med mange vadefugle. Landskabet er karakteristisk for marskområderne langs Nordsøen.

Vandstanden i store dele af den unikke Tøndermarsk blev sænket i foråret 2009, fordi landmænd ledte vandet væk fra området. Den høje vandstand gavner ellers det vigtige fugleliv i området. Dansk Ornitologisk Forening har tidligere klaget til EU over Danmarks administration af Tøndermarsken, og i 2003 tog EU-Kommissionen det første skridt til at rejse sag mod Danmark ved EF-Domstolen. Efter at man fra det offentliges side har indført en del forbedringer, har Europakommissionen i november 2012 besluttet at afslutte sagen.

Koge 
I Tøndermarsken er følgende koge:
Møgeltønder kog (1556)
Højer kog (1556)
Ubjerg kog (1556)
Rudbøl gaden (1556)
Gudskogen (1567)
Brunodde kog (1617)
Gl. Frederiks kog (1692)
Rudbøl kog (1715)
Ny Frederiks kog (1861)

Vandrestier og ruter 
Nordea-fonden tildelte i juli 2017 Tøndermarsken et beløb på 16,5 millioner kroner, der skal gå til anlæggelsen af en række nye ruter og stier i området, og til at skabe formidlingsaktiviteter.
Projektet er en del af et større projekt med deltagelse af Tønder Kommune og A.P. Møller Fonden om at investere over 210 millioner kroner i bl.a. klimatilpasning i Tønder og langs Vidåen samt restaurering af historiske bymiljøer i Højer og Tønder. Arbejdet pågår frem til 2021. 

I august 2019 åbnede Marskstien officielt. Dette er en 54 km lang vandrerute gennem Tøndermarsken, hvor man kommer rundt i hele marsken og forbi byer som Tønder, Møgeltønder, Højer og Rudbøl. Derudover ser man de forskellige kog, pumpestation og sluser der findes i Tøndermarsken. Ved Højer Mølle kan man finde Porten til Tøndermarsken, som er en udstilling om marskens historie, samt menneskets kamp med og mod vandet.

Noter

Eksterne henvisninger 
 Margrethe kog på 1001 fortællinger om Danmark
 Højer Sluse på 1001 fortællinger om Danmark
 Tøndermarsken
 Højer Mølle

Geografiske områder i Sønderjylland (i Danmark)
Fredede arealer i Danmark
Vadehavet
Tønder Kommunes geografi
Ti dage der rystede verden

Ti dage der rystede verden (1919, engelsk: Ten Days that Shook the World) er en bog af den amerikanske journalist og socialist John Reed, der handler om Oktoberrevolutionen i Rusland 1917, som Reed selv oplevede. Reed fulgte mange af de fremstående Bolsjevik-ledere, specielt Grigorij Sinovjev og Karl Radek, tæt mens han var i Rusland, og ingen benægter, at bogen har sympati for kommunisterne og deres synspunkter.

John Reed døde i 1920 kort efter at bogen var færdig, og han er den eneste amerikaner, der er begravet ved Kremls mur i Moskva, et sted der normalt kun er reserveret for de mest prominente Sovjetledere.

Efter fremkomsten af Stalinismen i Rusland argumenterede Josef Stalin for, at John Reed ikke havde ret på mange områder i Ti dage der rystede verden, især delene omkring Lev Trotskij, Stalins ærkefjende. Bogen portræterer Trotskij som revolutionens helt og nævner kun Stalin en enkelt gang. Konsekvensen blev, at Stalin forbød Reeds bog og tilsvarende Trotskijs værker.

Se også 
 Reds, en amerikansk film fra 1981 baseret på bogen
 Oktober: Ti dage der rystede verden, en sovjetisk film fra 1928 af Sergej Eisenstein

Eksterne henvisninger  
 Ti dage der rystede verden Bogen digitalt på Marxistiske klassikere.

Kommunisme
Rusland
Litteratur i 1919
Kronjylland

Udtrykket Kronjylland refererer til et område, der ikke er præcist afgrænset, men som oftest siges at være området omkring Randers, eller området mellem Mariager Fjord (minus området nord og vest for Glenstrup Sø i den nedlagte Hobro Kommune) og Egåen lidt nord for Aarhus. Områdeafgrænsningen ses indirekte på et kort, som Naturstyrelsens enhed, Kronjylland, har aftrykt. Her fremgår det, at styrelsen administrerer nogle større områder ved Hald Sø, Fussingø Gods, Kalø Gods og Mols Bjerge samt en række mindre arealer ved Bjerringbro, Randers og Mariager og endvidere på Djursland og Helgenæs.

Navnets historie 
Ordet 'Kronjylland' er blevet brugt siden midten af 1800-tallet. I 1976 blev det første gang brugt af en (halv)offentlig myndighed, da det daværende Randers Erhvervsråd besluttede at udvide sit samarbejde med de omkringliggende kommuner, og derfor omdøbtes til Kronjyllands Erhvervsråd.

Man har dog brugt betegnelsen Kronjydernes Land længere tilbage, og man kender betegnelsen kronjyde fra 1850'erne. Fra 1870'erne bruges den om de jyder der bor i Randersområdet. Forfatteren Henrik Pontoppidan er en af de første, der bruger denne betegnelse på skrift. Her gælder det især beboerne tæt ved Randers Fjord, men måske egentlig i betydningen 'ægte jyder'. En anden mulighed for navnets oprindelse er, at området har haft en usædvanlig høj koncentration af krongods. Dvs. jord og ejendomme ejet af kongen.

Senere brug 
Ved Assentoft øst for Randers hed destruktionsanstalten for selvdøde dyr og slagteriaffald tidligere Kronjyden (i dag del af virksomheden Daka). I Viborg bar et værtshus i Jernbanegade i midten af 1900-tallet ligeledes navnet Kronjyden og blev derfor i folkemunde også kaldt "den døde ko" eller "den døde gris". Et af de største lokale pengeinstittuter i området er Sparekassen Kronjylland.

Fra 1935 til 1949 kørte lyntoget Kronjyden mellem København og Frederikshavn. I 1949 blev Kronjyden erstattet af Vendsyssel, der kørte i 25 år til 1974.

Noter 

Jylland
Randers
Dhani Harrison

Dhani Harrison (født 1. august 1978) er søn af George Harrison fra The Beatles og dennes anden kone Olivia Trinidad Arias. Harrisons forældre blev gift en måned efter hans fødsel. Dhani er navngivet efter to noder på den indiske musikskala, 'dha' og 'ni'.

Sammen med Oliver Hecks har Dhani Harrison gruppen thenewno2.

Diskografi

Solo

Albums 
 In Parallel (2017)

Med Thenewno2

Albums 
 You Are Here (2008)
 thefearofmissingout (2012)
 Beautiful Creatures (2013)

EPs 
 EP001 (2006)
 EP002 (2011)

Med Fistful of Mercy

Albums 
 As I Call You Down (2010)

Eksterne henvisninger 
 

Musikere fra England
Sangere fra England
John Reed

John "Jack" Silas Reed (22. oktober 1887 – 19. oktober 1920) var en amerikansk journalist og aktiv kommunist, berømt for sine oplevelser af den russiske revolution i 1917 beskrevet i bogen Ti dage der rystede verden. Han var gift med forfatteren og feministen Louise Bryant. Filmen Reds (1981), instrueret af Warren Beatty, handlede om Reed og Bryant.

Fødsel og uddannelse 
Reed blev født i 1887 i Portland, Oregon. Han holdt ikke af sin fødeby. Ifølge hans egne skriverier forlod han Portland, så snart det var muligt for at studere på Harvard University i 1906. Her skrev han blandt andet The Harvard Lampoon. Han dimitterede i 1910.

Journalistik 
Han blev kendt for sin journalistik, især for sine sympatiske dækninger af arbejderbevægelsen, de ansattes rettigheder, strejker og hans rapportering fra den Mexicanske revolution. Han havde et kort forhold til socialisten Mabel Dodge. Reed og hans kone, Louise Bryant, var gode venner med Eugene O'Neill. Mens Reed var i Europa for at dække begivenhederne fra Første Verdenskrig hørte han om den Bolsjeviske Revolution under opsejling og tog til Rusland i 1917. Hans oplevelser og interviews med Vladimir Lenin gav stof til hans bog.

Kommunisme 
Da han rejste tilbage til USA flyttede han til Croton on Hudson, New York. Han blev en del af den tidlige kommunistiske bevægelse og var en ledende figur i det venstre-orienterede Socialistparti, samt sympatisør for den radikale fagforening Industriens Arbejdere i Verden (engelsk: The Industrial Workers of the World). Som sådan var han medvirkende i grundlæggelsen af Kommunistpartiet. Dette parti var ulovligt og det ene af kun to partier der støttede det nyligt grundlagte Kommunist International (Comintern). Det var som delegeret i dette Comintern-partiet at Reed returnerede til Rusland. Han døde i Moskva af tyfus og blev den eneste amerikaner som er begravet ved Kremls mur (Kremlin Wall Necropolis) ved Den Røde Plads.

Bibliografi 
 Insurgent Mexico (1914)
 The War in Eastern Europe (1916)
 Ti dage der rystede verden (1919)

Se også 
 Reds, en film baseret på hans bog Ti dage der rystede verden
 Den Russiske Revolution 1917 og Oktoberrevolutionen
 Kommunisme

Eksterne henvisninger 

 Marxistiske klassikere Værker af John Reed på dansk.

Journalister fra USA
Kommunister fra USA
Faglitterære forfattere fra USA
Julebæk

Julebæk er et mindre kystområde på Sjællands nordkyst mellem Helsingør og Hellebæk, lige hvor bækken fra den vanddrevne Hammermøllen i Hellebæk løber ud i stranden. Stedet er lokalt kendt som en tidligere god badestrand. Ved strandvejen i udkanten af Teglstrup Hegn ligger restaurationen Julebækhuset, og oppe på kystskrænten ligger den tidligere Hjemmeværns-politiskole, der i 1995 blev solgt til Tvind.

Hvor Helsingør-Hornbæk-Gilleleje Banen kører gennem Teglstrup Hegn lå et nu nedlagt trinbræt – Julebæk, hvorfra der var 5-10 minutters gang gennem skoven til badestranden.

Julebæk er nævnt i et digt om Julemanden Julle i en ABC af Halfdan Rasmussen, der boede i dette hjørne af Sjælland og af og til brugte lokale stednavne i sine digte.

Julebæk Fyr er en lille bygning på strandsiden af strandvejen. Det er et såkaldt vinkelfyr og grundet Øresunds ringe bredde, har det ikke været nødvendigt at hæve fyret væsentligt over havoverfladen. Fyret er opført i 1925.

Lokaliteter i Helsingør Kommune
TV 2/Bornholm

TV 2/Bornholm er en regional tv-station, der sender nyheder og aktualitetsprogrammer til Bornholm. Stationen er beliggende i Aakirkeby og beskæftiger ca. 75 medarbejdere. Direktør Jan Jørgensen har stået i spidsen for stationen siden 1996.

TV 2/Bornholm er ligesom de syv øvrige regionale TV 2-stationer selvstændige virksomheder, der finansieres udelukkende via licensen. Kanalen begyndte at sende i september 1990. Den 11. januar 2012 fik stationen sin egen 24-timers kanal, som bærer navnet TV 2/Bornholm. Stationen sender samtidig nyheder på TV2's betalingskanal på udvalgte tidspunkter i løbet af dagen.

TV 2/Bornholm arrangerer årligt trollingkonkurrencen Trolling Master Bornholm og er med til at dække begivenheder som folkemødet, etapeløbet Etape Bornholm og kokkekonkurrencen "Sol over Gudhjem".

Stationen er den mest sete af de regionale tv-stationer. Når TV 2/Bornholm sender kl. 19.30, ser omkring 80-90 % af de bornholmere, der har fjernsynet tændt, med. Omkring 30-40 % af øens voksne befolkning ser 19.30-udsendelsen og en stor del følger med, når der fortsættes på stationens helt egen kanal. TV 2/Bornholms udsendelser er tilgængelige på internettet tilbage fra maj 2005 på stationens hjemmeside.

1. oktober 2006 introducerede kanalen som den første i Danmark bredformat (16:9) i alle sine udsendelser.

Kulturpris 
I 2010 uddelte TV 2/Bornholm for første gang en kulturpris. Efter en sms-afstemning blandt kanalens seere, vandt Wonderfestiwall prisen. Festivalen modtog i 2008 også Bornholms Regionskommunes Kulturpris.

Referencer

Ekstern henvisning 
 TV 2/Bornholms hjemmeside

Bornholm
Etableret i 1990
Aakirkeby
Bornholm
Public service-medier
Svend Aage Christensen (bokser)

Svend Aage Christensen (født 22. februar 1917 – ?) var en dansk professionel letsværvægtsbokser. 

Som amatør boksede Svend Aage Christensen for IF Sparta og vandt DM i letsværvægt 4 gange i årene 1942-1945. Han deltog endvidere i krigseuropamesterskaberne i boksning i byen Breslau i 1942, hvor Christensen opnåede guld. 

Han debuterede som professionel bokser den 5. april 1946 ved et stævne i København, hvor han imidlertid tabte på point efter 6 omgange til finnen Oiva Purho. Han opnåede i 1949 en kamp i Algeriet mod den senere franske og europæiske mester i letsværvægt Albert Yvel, men blev slået ud i 2. omgang. Han boksede én yderligere kamp i 1951 mod Renato Tontini og vandt på point efter 10 omgange, men opgav herefter karrieren efter 19 sejre (5 før tid) og 5 nederlag.

Eksterne henvisninger 

Mandlige boksere fra Danmark
Personer fra København
Barløsegård

Barløsegaard er en lille hovedgård, som går tilbage til middelalderen. Gården ligger i Barløse Sogn, Båg Herred, Odense Amt, Assens Kommune. Hovedbygningen er opført i 1819.

Barløsegaard Gods er på 232 hektar

Ejere af Barløsegaard 

 (1400-1565) Slægten Brok
 (1565-1591) Morten Brok
 (1591-1645) Forskellige Ejere
 (1645-1658) Assens Provsti
 (1658-1661) Jørgen Steensen Brahe
 (1661-1677) Anne Gyldenstierne gift Brahe
 (1677-1698) Marcus Gjøe
 (1698) Charlotte Amalie Marcusdatter Gjøe gift Due
 (1698-1716) Manderup Due
 (1716-1771) Christian Ottosen lensgreve Rantzau
 (1771-1814) Carl Adolph Christiansen lensgreve Rantzau
 (1814-1818) Christian Adolph Rantzau
 (1818-1828) Den Danske Stat
 (1828-1830) Frederik Wilhelm Treschow
 (1830-1840) H. Dinesen
 (1840-1851) Johan Ludvig Ammentorp
 (1851-1853) H. Larsen
 (1853-1854) pastor Seidelin
 (1854-1880) Hans Carlsen
 (1880-1887) Enke Fru Carlsen
 (1887-1924) Mads Larsen
 (1924-1942) Frederik Vilhelm Larsen
 (1942-1946) Enke Fru Gudrun Larsen gift Jørgensen
 (1946-1964) O. C. Jørgensen
 (1964-1995) Jørgen Larsen
 (1995-) Hans Frederik Larsen

Kilder 

Kraks Landbrug

Herregårde i Assens Kommune
Herregårde i Odense Amt
Slægten Dinesen
Grand Avenue

Grand Avenue er et rockband fra København, Danmark. Bandet blev etableret i foråret 2001.

Bandet består af medlemmerne Rasmus Walter Hansen (vokal, guitar), Niels-Kristian Bærentzen (guitar), Marc Stebbing (bass) og Hjalte Thygesen (trommer).

De fire bandmedlemmer mødtes på et music college i London fire år før bandet blev dannet. Efter at have været ugens uundgåelige på DRs P3 med sangen "What's on your mind" skrev de kontrakt med pladeselskabet EMI i foråret 2003 og i oktober 2003 udgav de debutalbummet "Grand Avenue".

I foråret/sommeren 2005 flyttede bandet til New York og sammen med produceren Bryce Goggin (Pavement, Lemonheads, Evan Dando, Spacehog) indspillede de albummet "She", som udkom 22. august 2005.

Bandet udgav i april 2007 pladen "The Outside", mens deres seneste plade fra september 2009 hedder "Place to Fall".

Diskografi

Albums 
 Grand Avenue (2003)
 She (2005)
 The Outside (2007)
 Place to Fall (2009)

Musikgrupper fra 2001

Rockgrupper fra Danmark